CELEX: 62016TN0088
Language: el
Date: 2016-02-26 00:00:00
Title: Υπόθεση T-88/16: Προσφυγή της 26ης Φεβρουαρίου 2016 — Opko Ireland Global Holdings κατά EUIPO — Teva Pharmaceutical Industries (ALPHAREN)

18.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 136/41
            
         Προσφυγή της 26ης Φεβρουαρίου 2016 — Opko Ireland Global Holdings κατά EUIPO — Teva Pharmaceutical Industries (ALPHAREN)
   (Υπόθεση T-88/16)
   (2016/C 136/57)
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Opko Ireland Global Holdings Ltd (Δουβλίνο, Ιρλανδία) (εκπρόσωποι: S. Malynicz, Barrister, A. Smith και D. Meale, Solicitors)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: Teva Pharmaceutical Industries Ltd (Ιερουσαλήμ, Ισραήλ)
   
      Στοιχεία σχετικά με τη διαδικασία ενώπιον του EUIPO
   
   
      Αιτούσα: Η προσφεύγουσα
   
      Επίδικο σήμα: Λεκτικό σήμα της Ευρωπαϊκής Ένωσης «ALPHAREN» — Υπ’ αριθ. 4 320 297 αίτηση καταχωρίσεως
   
      Διαδικασία ενώπιον του EUIPO: Διαδικασία ανακοπής
   
      Προσβαλλόμενη απόφαση: Απόφαση του πέμπτου τμήματος προσφυγών του EUIPO της 16ης Δεκεμβρίου 2015 στην υπόθεση R 2387/2014-5
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση·
            
         
               —
            
            
               να καταδικάσει το EUIPO στα έξοδά του, καθώς και στα έξοδα της προσφεύγουσας.
            
         
      Προβαλλόμενοι λόγοι
   
   
               —
            
            
               Παράβαση του άρθρου 1, παράγραφος 2, στοιχείο δ', του κανονισμού 216/96, καθότι δύο εκ των μελών του τμήματος προσφυγών, το οποίο εξέδωσε την πρώτη απόφαση του 2014 (και την απόφαση του τμήματος προσφυγών περί ανακλήσεως τον Ιούνιο του 2015) ήταν επίσης μελή του τμήματος που εξέδωσε την προσβαλλόμενη απόφαση·
            
         
               —
            
            
               Παράβαση του άρθρου 50 του εκτελεστικού κανονισμού, καθότι ελήφθησαν υπόψη νέα αποδεικτικά στοιχεία που δεν είχαν προβληθεί ενώπιον του EUIPO κατά την πρώτη συζήτηση επί της ανακοπής·
            
         
               —
            
            
               Παράβαση του άρθρου 8, παράγραφος 1, στοιχείο β' του κανονισμού 207/2009, καθότι δεν επιβλήθηκε στην ανακόπτουσα το βάρος αποδείξεως σχετικά με την ομοιότητα των επίμαχων προϊόντων στο πλαίσιο της διαδικασίας ανακοπής·
            
         
               —
            
            
               Παράβαση του άρθρου 8, παράγραφος 1, στοιχείο β' του κανονισμού 207/2009, καθότι το τμήμα προσφυγών υπέπεσε σε πλάνη όσον αφορά τον προσδιορισμό του ενδιαφερομένου κοινού και, συνολικά, την εκτίμηση του κινδύνου συγχύσεως.